ખેડા જિલ્લા ભ્રષ્ટાચાર નિવારણ સમિતિ દ્વારા અવનવા કાર્યક્રમો યોજવામાં આવી રહ્યા છે,જ્યારે તેઓ દ્વારા કેન્દ્રીય મંત્રી અને સાંસદ દિનશા પટેલને આવેદનપત્ર આપીને જન લોકપાલ બિલ મુદ્દે રજુઆત કરશે.યાત્રાધામ ડાકોર તેમજ ઠાસરા તાલુકાના વનોડાથી કરમસદ સુધી બાઈક રેલી કાઢીને સુત્રોચ્ચાર કરવામાં આવ્યા હતા.આ રેલીમાં ડાકોર તેમજ ઠાસરા તાલુકાના યુવાનો મોટી સંખ્યામાં જોડાયા હતા.ખેડા જિલ્લામાં શહેરી અને ગ્રામ્ય વિસ્તારોમાં જોવા મળી રહેલી ભ્રષ્ટાચાર વિરોધી ક્રાંતિ દિનપ્રતિદિન ફેલાઈ રહી હોવાનું જોવા મળી રહ્યું છે.